# Il campanello

Il campanello és una farsa en un acte composta per Gaetano Donizetti sobre un llibret italià del mateix compositor, basat en La sonnette de la nuit de Léon Lévy brunswick, Mathieu-Barthélemy Troin i Victor Lhérie. S'estrenà al Teatro Nuovo de Nàpols l'1 de juny de 1836.

## Origen i context

En una situació semblant la que anys més tard viuria Verdi, Donizetti va redactar el llibret i va compondre la música d'Il Campanello amb la mort recent de la seva mare i d'una filla tot just acabada de néixer. Les desgràcies familiars, però, no varen afectar el seu treball, tirant endavant aquesta farsa còmica en un acte en el temps rècord en què estava acostumat i aconseguint un enorme èxit en estrenar al Teatre Nuovo de Nàpols el primer de juny de 1836, en companyia de Nina, o sia La pazza per amore de Paisiello.
Es va estrenar al Gran Teatre del Liceu en sessió doble el 15 de novembre de 1977, sent La scala di seta, de Gioachino Rossini, l'altra obra estrenada aquell dia.

## Argument

L'argument, d'origen francès, narra les martingales que un amant despitat, Enrico, li fa a l'apotecari Don Annibale perquè aquest no aconsegueixi consumar la seva nit de noces amb l'antiga enamorada d'aquell, la seva cosina Serafina. Ho aconsegueix, és clar, primer allargant l'acte festiu del matrimoni, després acudint a la farmàcia, sota tres disfresses diferents, demanant els serveis de l'apotecari, que per llei es veu obligat a atendre personalment a la seva clientela. Personatges i situacions que ofereixen possibilitats (i els seus corresponents exigències) perquè un director d'escena i uns cantants actors deixin el millor de si en l'intent. Una partitura que va trobar a Donizetti en la seva gran dècada compositiva italiana, tenint ja una inqüestionable experiència i ofici en el gènere, si es considera que L'ajo nell'imbarazzo és de 1824 i Le convenienze ed inconvenienze teatrali de 1831.

## Referències

* ↑ El 1842, se n'havia estrenat una versió traduïda al castellà a Madrid.
* ↑ «Il campanello di Notte von Donizetti». Arxivat de l'original el 2017-12-30. [Consulta: 30 desembre 2017].
* ↑ «Edición del martes, 15 noviembre 1977, página 58 - Hemeroteca - Lavanguardia.es». [Consulta: 10 maig 2020].
Òperes de Gaetano Donizetti :
Il Pigmalione (1816)
Enrico di Borgogna (1818)
Pietro il grande (1819)
Zoraida di Granata (1822)
La zingara (1822)
Alfredo il grande (1823)
L'ajo nell'imbarazzo (1824)
Emilia di Liverpool (1824)
Alahor in Granata (1826)
Don Gregorio (1826)
Elvida (1826)
Gabriella di Vergy (1826)
Olivo e Pasquale (1827)
Otto mesi in due ore (1827)
Il borgomastro di Saardam (1827)
L'esule di Roma (1828)
Alina, regina di Golconda (1828)
Gianni di Calais (1828)
Il castello di Kenilworth (1829)
Il diluvio universale (1830)
Imelda de' Lambertazzi (1830)
Anna Bolena (1830)
Le convenienze ed inconvenienze teatrali (1831)
Gianni di Parigi (1831)
Francesca di Foix (1831)
Fausta (1832)
Ugo, conte di Parigi (1832)
L'elisir d'amore (1832)
Sancia di Castiglia (1832)
Il furioso all'isola di San Domingo (1833)
Parisina d'Este (1833)
Torquato Tasso (1833)
Lucrezia Borgia (1833)
Rosmonda d'Inghilterra (1834)
Gemma di Vergy (1834)
Marino Faliero (1835)
Maria Stuarda (1835)
Lucia di Lammermoor (1835)
Belisario (1836)
Il campanello (1836)
Betly, o La capanna svizzera (1836)
L'assedio di Calais (1836)
Roberto Devereux (1837)
Maria de Rudenz (1838)
Poliuto (1838)
Pia de' Tolomei (1838)
Le duc d'Albe (1839)
La fille du régiment (1840)
Les martyrs (1840)
La favorita (1840)
Adelia (1841)
Rita (1841)
Maria Padilla (1841)
Linda di Chamounix (1842)
Caterina Cornaro (1844)
Don Pasquale (1843)
Maria di Rohan (1843)
Dom Sébastien (1843) :